Heydar Babaya salam

Heydar Babaya salam (, Heydərbabaya salam eller Heyder Baba'ya salâm) er et poetisk verk skrevet av den iransk-aserbajdsjanske poeten Mohammad Hossein Shahriar. Den første delen av verket ble publisert i 1954 i Tabriz i Iran. Andre del ble utgitt i 1966 i Baku i Aserbajdsjan og Tabriz. Den komplette samlingen består av 72 deler.

Verkets navn, Heydar Babaya salam, betyr «Hilsener til Heydar Baba». 
Heydar Baba er navnet på en ås i nærheten av landsbyen Koshknab, hvor Shahriar vokste opp. I verket uttrykker Shahriar sin aserbajdsjanske identitet og sin tilknytning til hjemlandet, språket og kulturen. Verket ble svært populært i den aserbajdsjanske delen av Iran, i det tidligere Sovjetunionen og i andre tyrkiskspråklige regioner. Det omtales som etterkrigstidens viktigste litterære verk som er skrevet på aserbajdsjansk. Det brøt den kulturelle isolasjonen for aserbajdsjanere i Iran og medførte en gjenopplivning av aserbajdsjansk som litterært språk i landet.

I 1991 ble symfonien Heydar Babaya salam komponert i Iran, og i 2009 ble kom det ut en film basert på verket. 
I 2014 ble deler av diktet fremført av rockegruppa Barış som Irans bidrag i den internasjonale sangkonkurransen Türkvizyon. 
Heydar Babaya salam har blitt oversatt til over 30 språk i hele verden, hovedsakelig i tyrkiskspråklige land.

Referanser

Litteratur 
 Məhəmmədhüseyn Şəhriyar - Heydərbabaya Salam. SAEQ Ltd. 2013. 
 Hamed Makouei - Heydərbabaya Salam. Yaran 2005 (ISBN-nr: 9646009220).

Eksterne lenker 
 Greetings, Heydar Baba!. Verket oversatt til engelsk på nettstedet azeri.org.
 Heydər Babaya salam! på aserbajdsjansk på nettstedet Azerbaijan International.

Dikt
Iransk kultur